 Wasiirka Arrimaha Dibadda iyo Iskaashiga Caalamiga Dr Sacad Cali Shire oo wareysi gaar ah siiyey Wargeyska Geeska Afrika ayaa sidoo kale ka hadlay aragtidiisa ku waajahan imaanshaha Madaxweynaha Turkiga ee Muqdisho iyo sameeynta ay ku yeelan karto arinta wada hadalada, waxa kale oo uu ka hadlay dadkii lagu laayey Deegaanka Gaashamo iyo dagaalkii labada beelood ku dhexmaray Dharkeen-geeyo, waxaana ugu horeyn isaga oo ka jawaabay suaal aanu ka weydiinay sababta keentay dib u dhaca wada hadalada Somaliland iyo Somaliya ayaa ku jawaabay Kolay wada hadaladii dib ayey u dhacaan, anigu diyaar ayaanu u in aanu galno, laakiin sabab cad oo ilaa hadda naloo sheegay oo dib u dhaca keentay ma jirto, laakiin waxay si toos ah u bilaabi doonana marka ay bishan Ramadaan ina dhaafto haddii ALLE idmo. 